સુરત જિલ્લાના બારડોલી તાલુકાનાં ખોજ ગામે આવેલ પ્રાથમિક શાળાના વરિષ્ઠ શિક્ષિકા પુષ્પાબેન પ્રવીણભાઈ સુરતીનો નિવૃત્તિ વિદાય સમારોહ યોજાયો હતો. ગ્રામજનોની હાજરીમાં યોજાયેલ આ વિદાય સમારોહમાં પુષ્પાબેને તેમના શિક્ષક જીવનના પ્રસંગો વર્ણવ્યા હતા. આ પ્રસંગે સવિતાબેન સોમાભાઈ પટેલ પરિવાર તરફથી તિથિભોજનનું આયોજન કરવામાં આવ્યું હતું. શાળાના આચાર્ય, શિક્ષકો તેમજ ગ્રામજનોએ તેમને સ્મૃતિ ભેટ આપી વિદાય થઈ રહેલા શિક્ષિકાને તેમનું નિવૃત્તિ પછીનું જીવન સ્વાસ્થ્યપ્રદ અને સુખમય નીવડે તેવી શુભકામના પાઠવી હતી. પુષ્પાબેને શાળાના બાળકોને અભ્યાસમાં ધ્યાન આપવા ટકોર કરી હતી. તેમજ તેમના શાળા જીવનના પ્રસંગો વર્ણવી સખત પરિશ્રમનો કોઈ વિકલ્પ નથી એમ જણાવી બાળકોને મહેનત કરવા પ્રેરણા આપી હતી.